pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บสย. ใจป้ำ ค้ำ “โดนใจ” หนุนโชห่วยเติบโตยั่งยืน พร้อมขับเคลื่อนเศรษฐกิจชุมชน
วันจันทร์ที่ 23 มกราคม 2566
23/01/2566
บสย. ใจป้ํา ค้ํา “โดนใจ” หนุนโชห่วยเติบโตยั่งยืน พร้อมขับเคลื่อนเศรษฐกิจชุมชน
บรรษัทประกันสินเชื่ออุตสาหกรรมขนาดย่อม (บสย.) เสริมแกร่งเศรษฐกิจฐานราก ยกระดับพัฒนาโชห่วย เติบโตยั่งยืน ผนึก เบอร์ลี่ ยุคเกอร์ และ ธนาคารพันธมิตร ร่วมปั้น “ร้านโดนใจ” หนุนเต็มสูบ ดอกเบี้ยถูก ค้ํานาน 10 ปี
​นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นางฐาปณี เตชะเจริญวิกุล กรรมการรองผู้จัดการใหญ่อาวุโส บริษัท เบอร์ลี่ ยุคเกอร์ จํากัด (มหาชน) ผู้พัฒนาโมเดลโชห่วย สู่ค้าปลีกยุคใหม่ “ร้านโดนใจ” และ เครือข่ายพันธมิตรทางการเงิน ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) และ ธนาคารออมสิน ประกาศความร่วมมือทางการเงิน ยกระดับธุรกิจร้านค้าปลีกและร้านโชห่วยชุมชน “ร้านโดนใจ” เสริมความเข้มแข็งเศรษฐกิจชุมชนและฐานรากของกลุ่มผู้ประกอบการรายย่อย ที่ต้องการมีกิจการเป็นของตัวเอง และผู้ประกอบการร้านโชห่วย ที่ต้องการยกระดับพัฒนาโมเดลสู่ร้านค้าปลีกสมัยใหม่ เสริมแกร่งกิจการสู่ความยั่งยืน ด้วยระบบบริหารจัดการหน้าร้าน หรือ POS ซึ่งเป็นระบบการจัดการ ช่วยเสริมประสิทธิภาพการขายหน้าร้าน และเครือข่ายซัพพลายเออร์
​ที่ผ่านมา บสย. ได้สนับสนุนค้ําประกันสินเชื่อ ผู้ประกอบการร้านค้าโชห่วยมากกว่า 70,000 ราย คิดเป็นวงเงินค้ําประกันสินเชื่อ กลุ่มกิจการค้าปลีกรวมกว่า 50,000 ล้านบาท มั่นใจว่าจะช่วยให้ร้านค้าโชห่วยใน Supply Chain ภายใต้โมเดล “ร้านโดนใจ” สามารถเข้าถึงสินเชื่อ โดยมี บสย. ค้ําประกัน มากกว่า 400 ร้านค้า พร้อมเพิ่มสภาพคล่องทางการเงิน ลดการพึ่งพาเงินทุนนอกระบบ ผ่าน 3 โครงการค้ําประกันสินเชื่อ ได้แก่
1. โครงการค้ําประกันสินเชื่ออัตราดอกเบี้ยถูก พ.ร.ก. สินเชื่อฟื้นฟู อัตราดอกเบี้ย และ ค่าธรรมเนียมค้ําประกัน บสย. ไม่เกิน 3% ต่อปี ใน 2 ปีแรก และ ดอกเบี้ย 5 ปีแรกเฉลี่ยไม่เกิน 5% ต่อปี
2. โครงการค้ําประกันสินเชื่อรายสถาบันการเงินระยะที่ 7 หรือ Bi 7 ค่าธรรมเนียมค้ําประกันสินเชื่อขั้นต่ํา 2% ต่อปี บสย. ค้ําประกันสูงสุด 10 ปี
3. โครงการค้ําประกันสินเชื่อค่าธรรมเนียมตามความเสี่ยง ที่จะช่วยให้ลูกค้ารับภาระค่าธรรมเนียมค้ําลดลงตามความเสี่ยง
​นอกจากนี้ บสย. ยังมีบริการให้คําปรึกษาทางการเงิน ผ่านศูนย์ที่ปรึกษาทางการเงิน SMEs (บสย. F.A.Center)เติมความรู้ทางการเงินและธุรกิจ แนะนําแนวทางการเข้าถึงสินเชื่อจากสถาบันการเงิน การปรับปรุงแผนธุรกิจ ปรับโครงสร้างหนี้ ลงทะเบียนผ่านช่องทาง LINE TCG First 24 ชั่วโมง
​นางฐาปณี กล่าวว่า แพลตฟอร์มร้านโดนใจ ผู้ประกอบการสามารถเลือกลงทุนและสินค้าที่จําหน่ายได้เอง โดยไม่ต้องแบ่งผลกําไรและใช้งบลงทุนไม่สูง จึงมั่นใจว่าจะช่วยเติมเต็มให้การพัฒนายกระดับร้านโชห่วยในประเทศไทยให้เติบโตได้ด้วยระบบการบริหารจัดการที่ดี สร้างระบบนิเวศธุรกิจตั้งแต่ผู้ประกอบการ คู้ค้าและซัพพลายเออร์เจ้าของสินค้าในอีโคซิสเท็มให้เติบโตอย่างยั่งยืน โดยตั้งเป้าหมายระยะยาวสู่ 30,000 ร้านค้าภายในปี 2570
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมความสำเร็จ วิว กุลวุฒิ แชมป์ชายเดี่ยว YONEX-SUNRISE India Open 2023 และชื่นชมนักแบดมินตันไทย ทุกคนโชว์ฟอร์มได้อย่างเต็มที่ เห็นความมุ่งมั่นตั้งใจ
วันจันทร์ที่ 23 มกราคม 2566
23/01/2566
โฆษกรัฐบาลเผย นายกฯ ชื่นชมความสําเร็จ วิว กุลวุฒิ แชมป์ชายเดี่ยว YONEX-SUNRISE India Open 2023 และชื่นชมนักแบดมินตันไทย ทุกคนโชว์ฟอร์มได้อย่างเต็มที่ เห็นความมุ่งมั่นตั้งใจ
โฆษกรัฐบาลเผย นายกฯ ชื่นชมความสําเร็จ วิว กุลวุฒิ แชมป์ชายเดี่ยว YONEX-SUNRISE India Open 2023 และชื่นชมนักแบดมินตันไทย ทุกคนโชว์ฟอร์มได้อย่างเต็มที่ เห็นความมุ่งมั่นตั้งใจของนักกีฬาทุกคน
วันที่ (23 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมชัยชนะนักกีฬาแบดมินตันไทย วิว กุลวุฒิ แชมป์ชายเดี่ยว ในการแข่งขันแบดมินตันระดับเวิลด์ทัวร์ 750 รายการ “โยเน็กซ์ ซันไรส์ อินเดีย โอเพ่น 2023” (YONEX-SUNRISE India Open 2023) สนาม เค.ดี. จาดาฟ อินดอร์ ฮอลล์ กรุงนิวเดลี ประเทศอินเดีย
โฆษกประจําสํานักนายกรัฐมนตรี กล่าวว่า ในรอบชิงชนะเลิศ โยเน็กซ์ ซันไรส์ อินเดีย โอเพ่น 2023 ประเภทชายเดี่ยว “วิว” กุลวุฒิ วิทิตศานต์ นักแบดมินตันไทยมือ 8 ของโลก ซึ่งนครั้งนี้ ทําให้แฟนกีฬาชาวไทยประทับใจ สามารถเอาชนะวิกเตอร์ อักเซลเซน นักตบลูกขนไก่มือ 1 ของโลกชาวเดนมาร์ก ได้สําเร็จได้ครองแชมป์ชายเดี่ยวในรายการนี้
โฆษกประจําสํานักนายกรัฐมนตรีกล่าวเพิ่มเติมว่า นักกีฬาแบดมินตันของไทย มีศักยภาพมากขึ้นอย่างต่อเนื่อง สร้างสีสัน และความประทับใจให้แฟนกีฬาชาวไทยได้อย่างมาก ต้องชื่นชมความมุ่งมั่นของนักกีฬาทุกคน และผู้มีส่วนเกี่ยวข้องทุกท่าน
“นายกรัฐมนตรีชื่นชม วิว กุลวุฒิ ที่คว้าชัยชนะเป็นความภูมิใจให้แฟนกีฬาชาวไทย รวมทั้งชื่นชมนักกีฬาทุกคนที่ร่วมเข้าแข่งขันสร้างชื่อเสียง โชว์ศักยภาพของกีฬาแบดมินตันไทยในเวทีระดับโลก เห็นถึงความตั้งใจและความพยายามของทุกคน และขอบคุณผู้ฝึกสอน ผู้มีส่วนเกี่ยวข้องทุกคน” นายอนุชาฯ กล่าว
รัฐบาลไทย-ข่าวทำเนียบรัฐบาล-บสย. - CardX ประกาศความร่วมมือ เติมทุน หนุนค้ำเสริมแกร่ง  SMEs รายย่อย บนแพลตฟอร์มการเงินดิจิทัล
วันจันทร์ที่ 23 มกราคม 2566
23/01/2566
บสย. - CardX ประกาศความร่วมมือ เติมทุน หนุนค้ําเสริมแกร่ง  SMEs รายย่อย บนแพลตฟอร์มการเงินดิจิทัล
บสย. - CardX ร่วมลงนามบันทึกข้อตกลงความร่วมมือเพื่อร่วมกันสนับสนุนการเข้าถึงแหล่งทุน สินเชื่อ ผ่านกลไกการค้ําประกันสินเชื่อ เติมทุน หนุนค้ํา เสริมแกร่งธุรกิจ เพิ่มศักยภาพทางการเงิน แก่ผู้ประกอบการ SMEs รายย่อย
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายสารัชต์ รัตนาภรณ์ ประธานเจ้าหน้าที่บริหาร บริษัท คาร์ด เอกซ์ จํากัด (CardX) กลุ่มธุรกิจทางการเงินในเครือบริษัทเอสซีบี เอกซ์ จํากัด (มหาชน) SCBx ดําเนินธุรกิจเกี่ยวกับแพลตฟอร์มด้านการเงินดิจิทัล ที่ดําเนินธุรกิจการปล่อยสินเชื่อให้กับผู้ประกอบการรายย่อยได้ร่วมลงนามบันทึกข้อตกลงความร่วมมือเพื่อร่วมกันสนับสนุนการเข้าถึงแหล่งทุน สินเชื่อ ผ่านกลไกการค้ําประกันสินเชื่อ เติมทุน หนุนค้ํา เสริมแกร่งธุรกิจ เพิ่มศักยภาพทางการเงิน แก่ผู้ประกอบการ SMEs รายย่อย ณ CardX สํานักงานใหญ่ SCB ชั้น 18
นายสิทธิกร กล่าวว่า ภายใต้การลงนามข้อตกลงครั้งนี้ บสย. และ CardX จะร่วมกันหารือและพัฒนา Product Program เพื่อช่วยเหลือผู้ประกอบการ SMEs รายย่อย รวมทั้งการพัฒนาระบบการส่งคําขอค้ําประกันสินเชื่อผ่าน Digital Platform คาดว่าจะเริ่มเปิดตัวผลิตภัณฑ์สินเชื่อและค้ําประกันสินเชื่อภายในไตรมาส 3/2566 ตั้งเป้าช่วยผู้ประกอบการรายย่อย 10,000 ราย วงเงินค้ําประกันสินเชื่อ 1,000 ล้านบาท
นายสารัชต์ กล่าวว่า การลงนามความร่วมมือระหว่าง บสย. และ CardX ในครั้งนี้ มีวัตถุประสงค์เพื่อศึกษาแนวทางในการให้ความช่วยเหลือ และ สนับสนุนผู้ประกอบการ SMEs ให้สามารถเข้าถึงแหล่งเงินทุนเพื่อใช้ในการต่อยอดธุรกิจได้ง่ายยิ่งขึ้น โดยไม่ต้องมีสินทรัพย์ค้ําประกัน ทั้งนี้ CardX จะเป็นผู้พิจารณาการให้สินเชื่อ และ บสย. เป็นผู้ค้ําประกันสินเชื่อให้แก่ผู้ประกอบการ SMEs โดยเน้นกลุ่ม Micro SMEs หรือ ผู้ประกอบการรายย่อย ที่เป็นกิจการในรูปแบบธุรกิจส่วนบุคคลเป็นหลัก เพื่อช่วยเพิ่มสภาพคล่อง และ เป็นส่วนหนึ่งในการทําให้ธุรกิจเติบโตอย่างยั่งยืน รวมถึงยังเป็นส่วนหนึ่งที่ช่วยกระตุ้นเศรษฐกิจของประเทศให้มีความแข็งแกร่งมากยิ่งขึ้นอีกด้วย
CardX เป็นกลุ่มธุรกิจทางการเงินในเครือ SCBx ดําเนินธุรกิจ เกี่ยวกับแพลตฟอร์มด้านการเงินดิจิทัล ที่ให้บริการด้านบัตรเครดิต และ สินเชื่อส่วนบุคคล และได้รับโอนธุรกิจบัตรเครดิตและสินเชื่อบุคคลบางส่วน จากธนาคารไทยพาณิชย์ จํากัด (มหาชน)
รัฐบาลไทย-ข่าวทำเนียบรัฐบาล-พม. จับมือเครือข่าย หนุนจัดสวัสดิการให้กลุ่มเปราะบางระดับท้องถิ่นในจังหวัดสมุทรปราการ
วันจันทร์ที่ 23 มกราคม 2566
พม. จับมือเครือข่าย หนุนจัดสวัสดิการให้กลุ่มเปราะบางระดับท้องถิ่นในจังหวัดสมุทรปราการ
พม. จับมือเครือข่าย หนุนจัดสวัสดิการให้กลุ่มเปราะบางระดับท้องถิ่นในจังหวัดสมุทรปราการ
เมื่อวันที่ 22 ม.ค. 66เวลา 10.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมเป็นสักขีพยานในพิธีลงนามบันทึกข้อตกลงความร่วมมือ (MOU) ว่าด้วยจังหวัดนําร่อง "การจัดสวัสดิการให้กับกลุ่มเปราะบางระดับท้องถิ่น" โดยมี นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ และนายกิตติ อินทรกุล รองอธิบดีกรมพัฒนาสังคมและสวัสดิการ ร่วมลงนาม อีกทั้งกล่าว "ทิศทางการส่งเสริมและพัฒนาคุณภาพชีวิตกลุ่มเปราะบาง"ในงานวันคนพิการสากลจังหวัดสมุทรปราการ ประจําปี 2565 "การปฏิรูปสู่การพัฒนาเพื่อคนทั้งมวล : พลังนวัตกรรมสู่โลกที่เข้าถึงได้และเป็นธรรม" โดยมี นายสุนทร ปานแสงทอง รัฐมนตรีช่วยว่าการกระทรวงเกษตรและสหกรณ์ เป็นประธานเปิดงาน ณ บริเวณลานอเนกประสงค์หน้าศาลากลางจังหวัดสมุทรปราการ อําเภอเมือง จังหวัดสมุทรปราการ
นายอนุกูล กล่าวว่า บันทึกข้อตกลงความร่วมมือ (MOU) ว่าด้วยจังหวัดนําร่อง "การจัดสวัสดิการให้กับกลุ่มเปราะบางระดับท้องถิ่น" เป็นการประสานความร่วมมือระหว่าง 9 หน่วยงาน และสร้างกลไกในการขับเคลื่อนการบูรณาการเพื่อการจัดสวัสดิการให้กับกลุ่มเปราะบางระดับท้องถิ่น ให้สอดคล้องกับแนวทางการขจัดความยากจน และพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียงในระดับพื้นที่องค์กรปกครองส่วนท้องถิ่นของจังหวัดสมุทรปราการ เพื่อรองรับกลุ่มเป้าหมายในเขตพื้นที่จังหวัดสมุทรปราการ ให้เกิดประสิทธิภาพสูงสุด และประชาชนกลุ่มเปราะบางได้เข้าถึงสวัสดิการสังคมจากภาครัฐอย่างทั่วถึง รวดเร็ว และเป็นธรรม
ทั้งนี้ หน่วยงานสังกัดกระทรวง พม. ได้แก่ กรมส่งเสริมและพัฒนาคุณภาพชีวิตคนพิการ (พก.) กรมพัฒนาสังคมและสวัสดิการ (พส.) และหน่วยงาน One Home พม.สมุทรปราการ จะได้บูรณาการกําหนดแนวทาง มาตรฐาน กระบวนงาน วิธีการ หลักเกณฑ์การจัดสวัสดิการให้กับกลุ่มเปราะบางระดับท้องถิ่น และบูรณาการจัดสวัสดิการ เพื่อเป็นต้นแบบสถานที่รองรับกลุ่มเปราะบางในรูปแบบ “บ้านกลาง” จัดบริการสวัสดิการสังคม ดูแล คุ้มครอง ช่วยเหลือ ประสานส่งต่อ พัฒนาคุณภาพชีวิตคนพิการคนไร้ที่พึ่ง เด็ก สตรี และผู้สูงอายุ รวมทั้งสร้างองค์ความรู้ การฝึกอบรม แลกเปลี่ยนเรียนรู้ ข้อมูลข่าวสาร สิทธิสวัสดิการ พัฒนาเครือข่ายอาสาสมัคร องค์กรต่างๆ และชุมชน ให้เข้ามามีส่วนร่วมในการป้องกันและพัฒนาคุณภาพชีวิตกลุ่มเป้าหมาย
นายอนุกูล กล่าวเพิ่มเติมว่า กระทรวง พม. พร้อมพัฒนาคุณภาพชีวิตพี่น้องประชาชนทุกกลุ่มเป้าหมาย รวมถึงการพัฒนาคุณภาพชีวิตกลุ่มเปราะบางรายครัวเรือน ผ่านกลไกศูนย์ขจัดความยากจน และพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง เพราะความสุขของประชาชน คือ “ความสําเร็จของ พม.” เพราะฉะนั้น กระทรวง พม. มุ่งเน้นให้ประชาชนเข้าถึงโอกาส และการคุ้มครองทางสังคม มีความมั่นคงในชีวิต ซึ่งระดับพื้นที่ท้องถิ่น กระทรวง พม. ได้ผลักดันให้มีศูนย์ช่วยเหลือสังคมตําบลโดยภาคประชาชน อาสามัครในการช่วยเหลือประชาชนในเบื้องต้นระดับชุมชน หมู่บ้าน และตําบล อย่างเช่นงานวันนี้เกิดจากพลังเครือข่าย อาสาสมัครและหุ้นส่วนทางสังคมในจังหวัดสมุทรปราการ และหวังว่าหน่วยงานทีม One Home พม.จังหวัดสมุทรปราการ จะเป็นส่วนหนึ่งในการผลักดันให้คนพิการและกลุ่มเปราะบางได้มีคุณภาพชีวิตที่ดียิ่งขึ้นต่อไป
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-รัฐบาลเดินหน้าดูแลกลุ่มชาติพันธุ์ ขับเคลื่อนภายใต้แผนส่งเสริมการอยู่ร่วมกันภายใต้สังคมพหุวัฒนธรรม (พ.ศ. 2566 - 2570)
วันจันทร์ที่ 23 มกราคม 2566
23/01/2566
รัฐบาลเดินหน้าดูแลกลุ่มชาติพันธุ์ ขับเคลื่อนภายใต้แผนส่งเสริมการอยู่ร่วมกันภายใต้สังคมพหุวัฒนธรรม (พ.ศ. 2566 - 2570)
รัฐบาลเดินหน้าดูแลกลุ่มชาติพันธุ์ ขับเคลื่อนภายใต้แผนส่งเสริมการอยู่ร่วมกันภายใต้สังคมพหุวัฒนธรรม (พ.ศ. 2566 - 2570)
วันที่ 23 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ภายใต้ความเป็นสังคมพหุวัฒนธรรมของประเทศไทย ที่ประกอบไปด้วยกลุ่มคนในชาติที่มีความหลากหลายทางวัฒนธรรม ทั้งด้านศาสนาความเชื่อ ภาษา วิถีชีวิต และอัตลักษณ์ นอกจากนี้ยังมีความหลากหลายทางด้านชาติพันธุ์ ซึ่งในประเทศไทยมีกลุ่มชาติพันธุ์ทั้งสิ้น 60 กลุ่ม ประชากรมากกว่า 6 ล้านคน ครอบคลุม 67 จังหวัด ดังนั้น การส่งเสริมให้มีการยอมรับ เข้าใจ เคารพในความหลากหลายและให้เกียรติซึ่งกันและกัน จึงมีความสําคัญอย่างยิ่งที่จะนําไปสู่ความสมานฉันท์ และความมั่นคงของชาติ ซึ่งขณะนี้ สํานักงานสภาความมั่นคงแห่งชาติในฐานะหน่วยงานระดับนโยบายด้านความมั่นคง ได้ดําเนินการขับเคลื่อนแผนปฏิบัติการด้านการส่งเสริมการอยู่ร่วมกันภายใต้สังคมพหุวัฒนธรรมในประเทศไทย (พ.ศ. 2566 - 2570) เพื่อเป็นแนวทางการเสริมสร้างการอยู่ร่วมกันของคนทุกกลุ่มทั่วทั้งประเทศ โดยหัวใจของแผนฉบับนี้ คือ การส่งเสริมให้ทุกคนในชาติ ได้รับการการประกันสิทธิขั้นพื้นฐานและการพัฒนาศักยภาพ ที่สอดคล้องกับวิถีชีวิต วัฒนธรรม และภูมิปัญญาท้องถิ่น อย่างเสมอภาคและไม่เลือกปฏิบัติ มีการบริหารจัดการความหลากหลายภายใต้หลักสิทธิมนุษยชน ตลอดจนสนับสนุนให้ทุกภาคส่วนได้มีส่วนร่วม
ทั้งนี้ ในระยะแรกจะให้ความสําคัญกับกลุ่มชาติพันธุ์ ทั้งที่เป็นกลุ่มที่อาศัยอยู่บนพื้นที่สูง บนพื้นที่ราบ ในพื้นที่ป่า และกลุ่มที่อาศัยตามหมู่เกาะหรือชายฝั่ง รวมทั้งกลุ่มมลายูในพื้นที่จังหวัดชายแดนภาคใต้ โดยมีแนวทางหลัก คือ 1) เสริมสร้างให้เกิดการอยู่ร่วมกันในสังคมได้อย่างสันติสุข บนการเคารพและ ให้เกียรติซึ่งกันและกัน 2) เสริมสร้างการเรียนรู้และความเข้าในวิถีชีวิตและอัตลักษณ์ทางวัฒนธรรม ของแต่ละกลุ่ม 3) ส่งเสริมการพัฒนาศักยภาพด้านอาชีพให้กับทุกกลุ่ม รวมทั้งให้ความสาคญั กับบทบาทสตรีในการมีส่วนร่วมในการแก้ไขปัญหาและการพัฒนาในหมู่บ้านและ ชุมชนที่อยู่อาศัย และ 4)เน้นให้มีการบริหารจัดการที่ตอบสนองต่อบริบททางสังคมที่มีความหลากหลายทางวัฒนธรรมได้อย่างเข้าใจ ตลอดจนเสริมสร้างกลไกในการ บูรณาการงานของภาครัฐในทุกระดับ ตั้งแต่ระดับนโยบาย ระดับอํานวยการ และระดับการปฏิบัติ ทั้งส่วนกลางและในพื้นที่
นางสาวรัชดา กล่าวด้วยว่า แผนแผนปฏิบัติการด้านการส่งเสริมการอยู่ร่วมกันภายใต้สังคมพหุวัฒนธรรมในประเทศไทย (พ.ศ. 2566 - 2570) จะเป็นเครื่องมือสําคัญในการกําหนดทิศทางการขับเคลื่อนของทุกภาคส่วน เพื่อส่งเสริมให้คนทุกกลุ่มอยู่ร่วมกันภายใต้สังคมพหุวัฒนธรรมได้อย่างสันติสุข ให้ความสําคัญกับกลุ่มผู้เสียเปรียบในสังคมเพื่อลดอุปสรรคของกลุ่มจากการได้รับผลกระทบทางเศรษฐกิจ สังคม การศึกษา สาธารณสุข การเมืองกฎหมาย และวัฒนธรรมตลอดจนจากความเหลื่อมล้ําที่มีอยู่ในสังคม โดยจะได้เสริมสร้างให้มีหลักประกันด้านสิทธิความปลอดภัยตอบสนองความจําเป็นขั้นพื้นฐานให้ปลอดจากความกลัว อีกทั้งจะหนุนเสริมให้กลุ่มดังกล่าวเป็นส่วนหนึ่งในการสร้างความเข้มแข็งและพลังทางสังคมต่อไป
รัฐบาลไทย-ข่าวทำเนียบรัฐบาล-กรมเจ้าท่าฟ้องคดี กรณีบริษัท สตาร์ ปิโตรเลียม รีไฟน์นิ่ง จำกัด (มหาชน) ทำน้ำมันดิบรั่วไหลในพื้นที่จังหวัดระยอง พร้อมเจรจาให้ชดใช้ค่าเสียหาย
วันจันทร์ที่ 23 มกราคม 2566
กรมเจ้าท่าฟ้องคดี กรณีบริษัท สตาร์ ปิโตรเลียม รีไฟน์นิ่ง จํากัด (มหาชน) ทําน้ํามันดิบรั่วไหลในพื้นที่จังหวัดระยอง พร้อมเจรจาให้ชดใช้ค่าเสียหาย
...
กรมเจ้าท่าฟ้องคดี กรณีบริษัท สตาร์ ปิโตรเลียม รีไฟน์นิ่ง จํากัด (มหาชน) ทําน้ํามันดิบรั่วไหลในพื้นที่จังหวัดระยอง พร้อมเจรจาให้ชดใช้ค่าเสียหาย
ตามนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า (จท.) กําชับผู้ประกอบการเพื่อเยียวยาผู้ที่ได้รับผลกระทบจากกรณีบริษัท สตาร์ ปิโตรเลียม รีไฟน์นิ่ง จํากัด (มหาชน) ทําน้ํามันดิบรั่วไหลลงสู่ทะเลในน่านน้ําไทย ในพื้นที่จังหวัดระยอง
นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย นายพิทักษ์ วัฒนพงศ์พิศาล ผู้อํานวยการสํานักความปลอดภัยและสิ่งแวดล้อมทางน้ํา เป็นผู้แทน จท. ในการเจรจาไกล่เกลี่ยข้อพิพาท กรณีน้ํามันดิบรั่วไหลลงสู่ทะเลในน่านน้ําไทยในพื้นที่จังหวัดระยอง พร้อมด้วยนางสาวสุภา ลือประภากร นิติกรชํานาญการ รักษาการหัวหน้ากลุ่มคดีและบังคับคดี และเจ้าหน้าที่ จท. เมื่อวันที่ 19 มกราคม 2566 ณ ศูนย์ไกล่เกลี่ยข้อพิพาท ศาลจังหวัดระยอง
สืบเนื่องจาก จท. ได้ฟ้องคดี บริษัท สตาร์ ปิโตรเลียม รีไฟน์นิ่ง จํากัด (มหาชน) และกรรมการผู้จัดการบริษัทฯ ให้ชดใช้ค่าเสียหาย กรณีน้ํามันดิบรั่วไหลลงสู่ทะเลในน่านน้ําไทยในพื้นที่จังหวัดระยอง เมื่อวันที่ 25 มกราคม 2565 และวันที่ 10 กุมภาพันธ์ 2565 ทําให้ส่งผลกระทบต่อสิ่งแวดล้อม ทรัพยากรธรรมชาติ เป็นพิษต่อสิ่งมีชีวิต สิ่งแวดล้อม เป็นอันตรายต่อการเดินเรือ กระทบต่อประโยชน์สาธารณะ ทําให้สูญหายหรือเสียหายแก่สิ่งแวดล้อม รวมถึงทรัพยากรธรรมชาติทางทะเลอันเป็นความผิดตามกฎหมายข้อหาฐานความผิดละเมิด ผู้มีไว้ในครอบครองของตนซึ่งทรัพย์อันเป็นของเกิดอันตรายโดยสภาพ หรือโดยความมุ่งหมายที่จะใช้หรือโดยกลไกของทรัพย์นั้น ตามประมวลกฎหมายแพ่งและพาณิชย์ เป็นเจ้าของหรือผู้ครอบครองแหล่งกําเนิดพิษของการรั่วไหล หรือแพร่กระจายของมลพิษอันเป็นเหตุให้ผู้อื่นได้รับอันตรายแก่ร่างกายหรือสุขภาพอนามัย หรือเป็นเหตุให้ทรัพย์สินของผู้อื่นหรือของรัฐเสียหายด้วยประการใด ๆ เป็นผู้กระทําหรือละเว้นการกระทําด้วยประการใด ๆ อันมิชอบด้วยกฎหมาย อันเป็นการทําลายหรือทําให้สูญหายหรือเสียหายแห่งทรัพยากรธรรมชาติซึ่งเป็นของรัฐหรือสาธารณสมบัติของแผ่นดิน ตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 เป็นผู้ฝ่าฝืนประกาศกรมเจ้าท่าที่ 134/2564 เรื่อง มาตรการความปลอดภัย การป้องกัน และขจัดมลพิษทางน้ํา เนื่องจากน้ํามัน เคมีภัณฑ์ และสารที่เป็นอันตรายประจําท่าเรือ ประกาศ ณ วันที่ 3 มกราคม 2564 คิดเป็นมูลค่าความเสียหายทั้งสิ้นเป็นเงินจํานวนประมาณ 134,680,643.22 บาท ซึ่งจากการเจรจาบริษัทฯ ได้เสนอชดใช้ค่าเสียหายตามคําฟ้องของ จท. ทั้งหมด โดย จท. จะเสนอเรื่องต่อกระทรวงการคลัง เพื่อให้ความเห็นชอบและยินยอมให้มีการประนีประนอมยอมความตามกฎหมายต่อไป
รัฐบาลไทย-ข่าวทำเนียบรัฐบาล-​พลเอก ประวิตร ฯ รองนายกรัฐมนตรี มอบนโยบายขับเคลื่อนราชการภูมิภาค ย้ำน้อมนำพระราชปณิธานพระเจ้าอยู่หัว มุ่งแก้ปัญหาสำคัญ ยึดพื้นที่และประชาชนเป็นหลัก
วันจันทร์ที่ 23 มกราคม 2566
23/01/2566
​พลเอก ประวิตร ฯ รองนายกรัฐมนตรี มอบนโยบายขับเคลื่อนราชการภูมิภาค ย้ําน้อมนําพระราชปณิธานพระเจ้าอยู่หัว มุ่งแก้ปัญหาสําคัญ ยึดพื้นที่และประชาชนเป็นหลัก
​พลเอก ประวิตร ฯ รองนายกรัฐมนตรี มอบนโยบายขับเคลื่อนราชการภูมิภาค ย้ําน้อมนําพระราชปณิธานพระเจ้าอยู่หัว มุ่งแก้ปัญหาสําคัญ ยึดพื้นที่และประชาชนเป็นหลัก
วันนี้ (23 มกราคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมมอบนโยบายการปฏิบัติราชการในภูมิภาคเขต 1, 7, 13 และ 16 ครอบคลุม 17 จังหวัดในพื้นที่ภาคเหนือตอนบน ภาคตะวันออกเฉียงเหนือตอนล่าง ภาคกลางและภาคใต้ ร่วมกับส่วนราชการต่างๆ ณ ห้องประชุม สป. สํานักงานปลัดกระทรวงกลาโหม ถนนศรีสมาน อําเภอปากเกร็ด จังหวัดนนทบุรี
พลเอก ประวิตร ฯ ได้มอบนโยบายการกํากับและติดตามการปฏิบัติราชการในภูมิภาค ประจําปี 2566 โดยมุ่งความห่วงใยของรัฐบาลต่อประชาชนอย่างทั่วถึง โดยไม่เลือกปฏิบัติ กําชับให้ความสําคัญการขับเคลื่อนปัญหาสําคัญเร่งด่วนที่เป็นความเดือดร้อนของประชาชนระดับพื้นที่ ให้ทันต่อสถานการณ์ โดยน้อมนําแนวทางตามพระราชปณิธานพระบาทสมเด็จพระเจ้าอยู่หัว เช่น การแก้ปัญหาความยากจน การบุกรุกที่สาธารณะ การรับมือกับภัยแล้งและอุทกภัย ปัญหาแรงงานและประมงผิดกฎหมาย ปัญหาหมอกควันและไฟป่า ปัญหา จชต. และปัญหาสําคัญ ซึ่งบางกรณีไม่สามารถแก้ปัญหาได้เองระดับจังหวัด โดยให้ขับเคลื่อนพื้นที่ตามแผนพัฒนาเศรษฐกิจและสังคมแห่งชาติ ฉบับที่ 13
พร้อมทั้งเน้นย้ํานโยบายสําคัญที่ให้น้ําหนักกับสนับสนุนส่งเสริมการดําเนินงานตามปรัชญาของเศรษฐกิจพอเพียง การพัฒนาที่บูรณาการยึดพื้นที่และประชาชนเป็นหลัก มุ่งส่งเสริมการพัฒนาแหล่งน้ําชุมชน และที่ดินทํากิน การส่งเสริมการศึกษาและภูมิปัญญาท้องถิ่น การส่งเสริมการเกษตร อาชีพและพัฒนายกระดับคุณภาพชีวิตประชาชน
นอกจากนี้ รองนายกรัฐมนตรียังได้ย้ําขอโดยให้บูรณาการและพัฒนาระบบฐานข้อมูลดิจิทัลในคราวเดียวกัน เพื่อเป็นฐานข้อมูลขนาดใหญ่ สําหรับการบริหารจัดการประเทศที่มุ่งยกระดับคุณภาพชีวิตประชาชนของในภาพรวม ทั้งนี้ ขอให้ติดตามกํากับการใช้งบประมาณ ซึ่งเป็นงบกลางให้เป็นไปตามแผนงานและโปร่งใส
รัฐบาลไทย-ข่าวทำเนียบรัฐบาล-ดศ. ชี้แจงข้อกล่าวหาภาครัฐ ละเลยเอาผิดเว็บไซต์พนันที่มีเซิร์ฟเวอร์อยู่ในพื้นที่ กทม.
วันจันทร์ที่ 23 มกราคม 2566
23/01/2566
ดศ. ชี้แจงข้อกล่าวหาภาครัฐ ละเลยเอาผิดเว็บไซต์พนันที่มีเซิร์ฟเวอร์อยู่ในพื้นที่ กทม.
ดีอีเอส เผยมาเก๊า888 มีการเปิดเว็บหรือเปลี่ยน URL ใหม่ ยืนยันเร่งติดตามและดําเนินการปิดกั้นอย่างต่อเนื่อง
จากกรณีเพจ อาร์ท เอกรัฐ ผู้สื่อข่าว PPTV เปิดเผยว่า เซิร์ฟเวอร์เว็บไซต์พนันออนไลน์จํานวนหนึ่งตั้งอยู่ที่ “ตึกใหญ่ ย่านธุรกิจกลาง กทม.” และถูกผู้ใช้สื่อโซเชียลมีเดียนําไปขยายผลในวงกว้าง เช่น เพจ Drama-addict ระบุว่าเว็บไซต์มาเก๊า 888 มีเซิร์ฟเวอร์ตั้งอยู่ที่ตึกดังกล่าว และเรียกร้องให้เจ้าหน้าที่เร่งดําเนินการ โดยมีผู้เข้าไปแสดงความคิดเห็นวิพากษ์วิจารณ์การทํางานของกระทรวงดิจิทัลเพื่อเศรษฐกิจและสังคมและรัฐบาล จึงเห็นควรเร่งชี้แจงสร้างความเข้าใจต่อสังคมโดยเร็ว
วันที่ 21 มกราคม 2566 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดิจิทัลเพื่อเศรษฐกิจและสังคม กล่าวว่าดีอีเอส ได้ดําเนินการปิดกั้นเว็บพนันอย่างต่อเนื่อง โดยได้ร่วมกับสํานักงานตํารวจแห่งชาติ และหน่วยงานที่เกี่ยวข้องปิดกั้นเว็บพนันที่เกี่ยวข้องกับ macau888 ตามคําสั่งศาลแล้ว 7 URLs และอยู่ดําเนินการขอคําสั่งศาลปิดกั้นอีก 13 URLs อย่างไรก็ตาม หลังจากแจ้งให้ผู้ให้บริการอินเทอร์เน็ตปิดกั้นเว็บพนันตามคําสั่งศาลแล้ว พบว่า เจ้าของเว็บมีการเปิดเว็บหรือเปลี่ยน URL ขึ้นมาใหม่ เช่น Macau8882 โดยมีการเพิ่มเลข 2 หรือใช้ชื่ออื่นใกล้เคียง ซึ่งทางทีมงานมีการเฝ้าระวังติดตาม และประสานงานกับเจ้าหน้าที่ตํารวจในการบังคับใช้กฎหมายปิดกั้น และดําเนินคดีต่อไป
สําหรับการปิดกั้นเว็บพนัน ดศ. ได้ดําเนินการร่วมกับสํานักงานตํารวจแห่งชาติ เพื่อดําเนินคดี จับกุม สอบสวน โดยมีสถิติการดําเนินคดีที่สําคัญในปี 2565 (1 ม.ค. – 31 ธ.ค. 2565) จํานวน 318 คดี จับกุมผู้ต้องหาจํานวน 461 ราย และปิดกั้นเว็บพนันจํานวน 1,830 URLs ทั้งนี้ ดีอีเอส มีนโยบายให้เร่งดําเนินการปิดกั้นเว็บพนันอย่างต่อเนื่อง เพราะเป็นแหล่งอบายมุขที่สร้างความเสียหายให้กับพี่น้องประชาชน และอาจเป็นแหล่งที่เก็บข้อมูลไว้ใช้สําหรับการกระทําความผิดอื่นๆ อีก เช่น แก๊งหลอกเอาข้อมูลบัญชีธนาคาร แก๊งหลอกให้เงินกู้ หรือแก๊งคอลเซนเตอร์ จึงจําเป็นต้องจัดการให้เด็ดขาด
กระทรวงดิจิทัลฯ ขอเตือนเยาวชนอย่าเข้าไปเล่นเว็บพนัน เพราะอาจถูกหลอกลวงขโมยข้อมูลสําคัญ หรือหลอกให้โหลดแอปดูดเงินมาติดตั้งในเครื่อง นอกจากมีส่วนสนับสนุนการกระทําที่ผิดกฎหมายแล้ว ท่านเองอาจเสียทรัพย์หรือถูกขโมยข้อมูลส่วนบุคคลไปใช้ทําผิดกฎหมาย สร้างความเสียหายให้กับตนเองและครอบครัว และขอเน้นย้ําว่า ดีอีเอส มีการปราบปรามเว็บพนันต่อเนื่อง เพื่อตัดวงจรอาชญากรรมออนไลน์ไม่ให้เกิดความเสียหายต่อไป”
รัฐบาลไทย-ข่าวทำเนียบรัฐบาล-​รัฐบาลเชิญชวนประชาชนและผู้ประกอบการใช้บริการ e-Service ภาครัฐ สำนักงาน ก.พ.ร. รวบรวม 725 งานบริการ ครอบคลุมงาน 3 ด้าน บริการเพื่อประชาชน แรงงาน และ บริการผู้ประกอบธุรกิจ/เอสเอ็มอี
วันอาทิตย์ที่ 15 มกราคม 2566
15/01/2566
​รัฐบาลเชิญชวนประชาชนและผู้ประกอบการใช้บริการ e-Service ภาครัฐ สํานักงาน ก.พ.ร. รวบรวม 725 งานบริการ ครอบคลุมงาน 3 ด้าน บริการเพื่อประชาชน แรงงาน และ บริการผู้ประกอบธุรกิจ/เอสเอ็มอี
​รัฐบาลเชิญชวนประชาชนและผู้ประกอบการใช้บริการ e-Service ภาครัฐ สํานักงาน ก.พ.ร. รวบรวม 725 งานบริการ ครอบคลุมงาน 3 ด้าน บริการเพื่อประชาชน แรงงาน และ บริการผู้ประกอบธุรกิจ/เอสเอ็มอี ไว้ให้ครบจบในที่เดียว
วันที่ 15 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้ขับเคลื่อนนโยบายรัฐบาลดิจิทัลตามแผนการปฏิรูปประเทศด้านการปฏิรูปการบริหารราชการแผ่นดิน ซึ่งภายใต้แผนดังกล่าว พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายให้ส่วนราชการและหน่วยงานของรัฐ นําเทคโนโลยีต่างๆ มาประยุกต์ใช้สําหรับบริการ รวมถึงการปรับปรุงระบบการติดต่ออนุญาตต่างๆ ให้อยู่ในรูปบริการอิเล็กทรอนิกส์ หรือ e-service เพื่ออํานวยความสะดวกลดค่าใช้จ่ายแก่ประชาชนและผู้ประกอบการ
โดยล่าสุด สํานักงานคณะกรรมการพัฒนาระบบราชการ (ก.พ.ร.) ได้รวบรวมระบบบริการ e-Service ที่ส่วนราชการและหน่วยงานรัฐได้พัฒนาขึ้นในช่วงที่ผ่านมา ไว้ในที่เดียวรวม 725 งานบริการ ครอบคลุมงานบริการ 3 ด้านหลัก ซึ่งรัฐบาลขอเชิญชวนประชาชนและผู้ประกอบการเลือกใช้บริการได้เพียงคลิ๊กเข้าไปที่เว็บไซต์ของสํานักงาน ก.พ.ร. ที่ลิงค์ http://bit.ly/3veQn5L หรือสแกนคิวอาร์โค้ด แล้วเลือกใช้บริการได้ตามความต้องการ
น.ส.ไตรศุลี กล่าวว่า e-Service ภาครัฐทั้ง 725 งานบริการ แยกเป็นบริการ 3 ด้านหลัก ประกอบด้วย ด้านที่1 งานบริการเพื่อประชาชน รวม 82 บริการ แยกเป็นงานบริการย่อยอีก 8 ด้าน ได้แก่ 1)ด้านสวัสดิการภาครัฐและการขอความช่วยเหลือ 10 งานบริการ 2) ด้านการขนส่ง คมนาคม และการเดินทาง 13 งานบริการ 3)ด้านที่ดิน ภาษี และธนาคาร 10 งานบริการ 4)ด้านสาธารณูปโภคและการขอใช้ที่สาธารณประโยชน์ 11 งานบริการ 5)ด้านการเกษตรและสิ่งแวดล้อม 15 งานบริการ 6)ด้านการสอบ การศึกษา 4 งานบริการ 7)ด้านทะเบียนราษฎรและตรวจสอบข้อมูล 16 งานบริการ และ 8)ด้านสุขภาพ 3 งานบริการ
สําหรับด้านที่2 บริการด้านแรงงานหรือส่งเสริมการมีงานทํารวม 98 งานบริการ แยกเป็นงานบริการย่อย 4 ด้าน ได้แก่ 1) บริการด้านประกันสังคม 12 งานบริการ 2) ด้านการส่งเสริมอาชีพ และการฝึกอบรม 15 งานบริการ 3) บริการด้านการขึ้นทะเบียนและการขอใบประกอบวิชาชีพ 39 งานบริการ และ 4)ด้านการสอบ การศึกษา 32 งานบริการ
น.ส.ไตรศุลี กล่าวว่า ด้านที่3 งานบริการผู้ประกอบธุรกิจ/SMEs รวม 545 งานบริการ แยกเป็นงานบริการย่อย 6 ด้าน ได้แก่ 1)ด้านการขออนุญาตและจดทะเบียน 248 งานบริการ 2)ด้านการขออนุญาตเกี่ยวกับวัตถุอันตราย 68 งานบริการ 3)งานบริการด้านสิทธิบัตรและเครื่องหมายการค้า 9 งานบริการ 4)ด้านการเงิน ภาษี และสิทธิประโยชน์ 82 งานบริการ 5)บริการด้านการส่งออก-นําเข้า 86 งานบริการ และ 6)ด้านการรับรองมาตรฐานและตรวจสอบข้อมูล 52 งานบริการ
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย เป็นประธานเปิดกิจกรรมวันเด็กแห่งชาติ 2566
วันเสาร์ที่ 14 มกราคม 2566
ผู้ว่าการรถไฟแห่งประเทศไทย เป็นประธานเปิดกิจกรรมวันเด็กแห่งชาติ 2566
ที่สถานีกรุงเทพ (หัวลําโพง) โดยมีเด็ก เยาวชน เข้าร่วมกิจกรรมอย่างคึกคัก
วันนี้ (14 มกราคม 2566) ที่สถานีกรุงเทพ (หัวลําโพง) นายนิรุฒ มณีพันธ์ ผู้ว่าการรถไฟแห่งประเทศไทย กระทรวงคมนาคม เป็นประธานเปิดงานกิจกรรมวันเด็กแห่งชาติ ประจําปี 2566 ซึ่งการรถไฟแห่งประเทศไทย (รฟท.) ได้จัดขึ้นเพื่อส่งมอบความสุข พร้อมสาระความรู้ ควบคู่กับการทํากิจกรรมสันทนาการต่างๆ ให้แก่เด็กและเยาวชนไทย ได้มีโอกาสสัมผัสประสบการณ์เกี่ยวกับกิจการรถไฟอย่างใกล้ชิด โดยมีเด็ก และเยาวชน สนใจเข้าร่วมกิจกรรมกว่า 1,500 คน
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์รฟท. เปิดเผยว่า ตามนโยบายของนายนิรุฒ มณีพันธ์ ผู้ว่าการรถไฟฯ ที่สนับสนุนให้ รฟท. เข้าไปมีส่วนร่วมต่อการดูแลรับผิดชอบต่อสังคม โดยเฉพาะการส่งเสริมเด็กและเยาวชนที่จะก้าวสู่การเป็นกําลังสําคัญของการพัฒนาประเทศอย่างต่อเนื่อง
ในวันนี้รฟท. ได้มีการจัดกิจกรรมวันเด็กแห่งชาติขึ้น ทั้งส่วนกลางและภูมิภาค เพื่อส่งมอบความสุข และกิจกรรมสันทนาการต่างๆ ที่เกี่ยวข้องกับกิจการรถไฟให้แก่เด็กและเยาวชนได้เรียนรู้ เสริมสร้างประสบการณ์ใหม่ๆ ให้เกิดความรักความภาคภูมิใจในกิจการรถไฟ ซึ่งเป็นระบบขนส่งทางรางที่มีประวัติศาสตร์อยู่คู่กับเมืองไทยมายาวนานกว่า 125 ปี ตลอดจนยังมุ่งส่งเสริมการปลูกฝังจิตสํานึกให้รู้จักหน้าที่ ปฏิบัติตนในระเบียบวินัยอันดีงาม สอดคล้องกับคําขวัญวันเด็กประจําปี 2566 ของพลเอกประยุทธ์ จันทร์โอชา นายกรัฐมนตรี “รู้หน้าที่ มีวินัย ใฝ่ความดี”
สําหรับบรรยากาศภายในงานได้เต็มเปี่ยมไปด้วยความสุข ความสนุกสนาน รอยยิ้ม และเสียงหัวเราะของเด็ก เยาวชน และครอบครัวที่เข้าร่วมงาน ผ่านการจัดกิจกรรมอันหลากหลายไม่ว่าจะเป็นการละเล่นซุ้มเกม ชิงของรางวัล อาทิ ตู้คีบตุ๊กตารถไฟ วงล้อมหาสนุก และกิจกรรมบนเวที ตอบคําถามชิงรางวัลสุดพิเศษ รวมทั้งมีบริการ อาหาร เครื่องดื่มฟรีตลอดงาน และในวันเดียวกัน รฟท. ยังได้จัดกิจกรรมวันเด็กแห่งชาติขึ้นตามภูมิภาคต่าง ๆ ประกอบด้วย งานเดินรถแขวงลําปาง, แขวงรถจักรอุตรดิตถ์, สถานีศาลายา, สถานีขอนแก่น อีกด้วย
รัฐบาลไทย-ข่าวทำเนียบรัฐบาล-รมว.เฉลิมชัย ร่วมเปิดกิจกรรมและเที่ยวชมงาน กินลั่นทุ่ง ครั้งที่ 1
วันอาทิตย์ที่ 15 มกราคม 2566
รมว.เฉลิมชัย ร่วมเปิดกิจกรรมและเที่ยวชมงาน กินลั่นทุ่ง ครั้งที่ 1
รมว.เฉลิมชัย ร่วมเปิดกิจกรรมและเที่ยวชมงาน กินลั่นทุ่ง ครั้งที่ 1 มุ่งส่งเสริมการเรียนรู้ด้านเกษตรทฤษฎีใหม่ แบบผสมผสาน และส่งเสริมการท่องเที่ยวเพื่อสร้างรายได้ให้กับคนในชุมชน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ร่วมเปิดกิจกรรมและเที่ยวชมงานกินลั่นทุ่งครั้งที่1ณสวนหลังบ้านราชบุรีตําบลท่าผาอําเภอบ้านโป่งจังหวัดราชบุรีซึ่งศูนย์การเรียนรู้"สวนหลังบ้าน"แห่งนี้จัดตั้งขึ้นโดยมีวัตถุประสงค์เพื่อดําเนินรอยตามหลักปรัชญาเศรษฐกิจพอเพียงของพระบาทสมเด็จพระเจ้าอยู่หัวรัชกาลที่9เป็นแหล่งการเรียนรู้ด้านเศรษฐกิจพอเพียงและเกษตรทฤษฎีใหม่แบบผสมผสานให้กับบุคคลในชุมชนโรงเรียนองค์กรและหน่วยงานอื่นๆรวมทั้งเด็กและเยาวชนที่ต้องการเรียนรู้อีกทั้งยังเป็นการส่งเสริมการท่องเที่ยวเชิงเกษตรวิถีชุมชนส่งเสริมการสร้างงานสร้างรายได้ให้ชุมชนอนุรักษ์ศิลปะวัฒนธรรมภูมิปัญญาและการละเล่นพื้นบ้านของไทยไว้ให้เยาวชนรุ่นหลังได้เรียนรู้และเสริมสร้างความปรองดองสมานฉันท์ของคนในชุมชน
สําหรับความก้าวหน้าด้านการจดทะเบียนวิสาหกิจชุมชนของจังหวัดราชบุรี(ข้อมูลณวันที่14ม.ค. 66)มีวิสาหกิจชุมชนที่อนุมัติการจดทะเบียนแล้ว511แห่งสมาชิก8,245รายมีเครือข่ายวิสาหกิจชุมชนที่อนุมัติการจดทะเบียนแล้ว3แห่งสมาชิก23รายจําแนกตามประเภทกิจการเรียงลําดับมากที่สุด3ลําดับได้แก่การผลิตพืชวิสาหกิจชุมชน214แห่ง(27.94%)การแปรรูปและผลิตภัณฑ์อาหารวิสาหกิจชุมชน193แห่ง(25.20%)และการผลิตปศุสัตว์วิสาหกิจชุมชน71แห่ง(9.27%)
"ยุทธศาสตร์เกษตรกรรมยั่งยืนตามแนวทางศาสตร์พระราชาเป็นหนึ่งในยุทธศาตร์สําคัญที่จะสร้างรากฐานและความมั่นคงให้เกษตรกรไทยซึ่งจากการที่ศูนย์เรียนรู้ฯแห่งนี้มุ่งมั่นที่จะดําเนินการตามหลักปรัชญาเศรษฐกิจพอเพียงจะเป็นการสร้างความเข้มแข็งให้ชุมชนได้อย่างยั่งยืนอย่างไรก็ตามได้มอบหมายกรมส่งเสริมการเกษตรเข้ามาช่วยในการสนับสนุนองค์ความรู้และเทคโนโลยีเพื่อยกระดับเพิ่มมูลค่าและพัฒนาสินค้าให้มีคุณภาพและปลอดภัยเะอสร้างความมั่นใจให้แก่ผู้บริโภคทั้งนี้ขอให้ทุกท่านเตรียมพร้อมต้อนรับนักท่องเที่ยวซึ่งเชื่อว่าศูนย์เรียนรู้ฯแห่งนี้จะเป็นประโยชน์แก่เกษตรกรและสามารถดึงดูดนักท่องเที่ยวเพื่อสร้างรายได้ให้กับคนในชุมชนต่อไป"ดร.เฉลิมชัยกล่าว
รัฐบาลไทย-ข่าวทำเนียบรัฐบาล-กระทรวงวัฒนธรรม ร่วมจัดกิจกรรม วันเด็กแห่งชาติ ณ กระทรวงศึกษาธิการ
วันเสาร์ที่ 14 มกราคม 2566
กระทรวงวัฒนธรรม ร่วมจัดกิจกรรม วันเด็กแห่งชาติ ณ กระทรวงศึกษาธิการ
กระทรวงวัฒนธรรม ร่วมจัดกิจกรรม วันเด็กแห่งชาติ ณ กระทรวงศึกษาธิการ
กระทรวงวัฒนธรรม ร่วมจัดกิจกรรม วันเด็กแห่งชาติ ณ กระทรวงศึกษาธิการ
วันเสาร์ที่ 14 มกราคม 2566 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดงานวันเด็กแห่งชาติ ประจําปี 2566 โดยมีคณะรัฐมนตรี หัวหน้าส่วนราชการ ผู้บริหารและเจ้าหน้าที่กระทรวงวัฒนธรรม ผู้แทนภาคส่วนต่าง ๆ เด็กและเยาวชน เข้าร่วม ณ กระทรวงศึกษาธิการ
ทั้งนี้ กระทรวงวัฒนธรรม ได้ร่วมจัดกิจกรรม ดังนี้
กิจกรรมที่ 1 แจกหนังสือ "พระมหากษัตริย์ไทยแห่งพระบรมราชวงศ์จักรี 10 รัชกาล"
กิจกรรมที่ 2 เด็กวิถีไทย รักษ์สิ่งแวดล้อม รับผิดชอบต่อสังคม
กิจกรรมที่ 3 การประดิษฐ์ของเล่นจากภูมิปัญญาไทย ของเล่นพื้นบ้านศิลปะสร้างสรรค์การสกรีนเสื้อยืด
กิจกรรมที่ 4 เรียนรู้วิทยาศาสตร์การทําเทียนเจล
กิจกรรมที่ 5 เรียนรู้รักษ์ธรรมชาติ (ปลูกต้นไม้)
กิจกรรมที่ 6 ร้อยลูกปัดพวงกุญแจ ระบายสีปูนปลาสเตอร์ เขียนอักษรภาษาจีน ฯลฯ
และกิจกรรมที่ 7 นันทนาการ เล่นเกมส์ ตอบคําถามชิงรางวัลมากมาย
รัฐบาลไทย-ข่าวทำเนียบรัฐบาล-​ลูกจ้างขนข้าวสารปลื้ม จับกัง 1 ส่ง กสร. เจรจาขอค่าแรงสำเร็จ
วันอาทิตย์ที่ 15 มกราคม 2566
15/01/2566
​ลูกจ้างขนข้าวสารปลื้ม จับกัง 1 ส่ง กสร. เจรจาขอค่าแรงสําเร็จ
​รัฐมนตรีว่าการกระทรวงแรงงาน ส่งกรมสวัสดิการและคุ้มครองแรงงาน (กสร.) ลงพื้นที่ไกล่เกลี่ยสําเร็จ กรณีลูกจ้างขนย้ายข้าวสารประท้วงค่าแรงจังหวัดชลบุรี
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีที่สื่อออนไลน์เสนอข่าว ว่า ลูกจ้างบริษัทค้าข้าวสารแห่งหนึ่งในจังหวัดชลบุรี ชูป้ายประท้วงขอค่าแรง วอนเจ้าของสถานประกอบกิจการเห็นใจนั้น ตนได้สั่งการให้กรมสวัสดิการและคุ้มครองแรงงาน ส่งพนักงานตรวจแรงงานและพนักงานประนอมข้อพิพิพาทแรงงาน ตรวจสอบข้อเท็จจริงแล้ว เบื้องต้นได้รับรายงานว่า บริษัทดังกล่าว มีสํานักงานใหญ่ตั้งอยู่ อ.พนัสนิคม จ.ชลบุรี ประกอบกิจการค้าข้าว เวลา 09.00 น. วันที่ 14 มกราคม 2566 ลูกจ้างทําหน้าที่ขนส่งข้าวสารกลุ่มหนึ่ง รวมตัวกันประท้วงภายในบริษัทเกี่ยวกับประเด็นที่นายจ้างเปลี่ยนแปลงอัตราค่าตอบแทนการขนย้ายข้าวสารจากเดิมตันละ 50 บาทต่อลูกจ้าง 1 คน เป็น ตันละ 50 บาท ต่อลูกจ้าง 3 คน ซึ่งต่อมาผู้แทนนายจ้างได้มาเจรจากับกลุ่มผู้ประท้วง โดยนายจ้างยินดีที่จะกลับไปจ่ายอัตราค่าตอบแทนให้ตามเดิม และให้ลูกจ้างสามารถเลือกวิธีการคํานวณค่าตอบแทน 3 ตัวเลือก ซึ่งลูกจ้างในตําแหน่งดังกล่าวกว่า 60 คน ส่วนใหญ่เลือกอัตราค่าตอบแทนการขนย้ายข้าวสารจากเดิมตันละ 50 บาท ต่อพนักงาน 1 คน ตามเงื่อนไขเดิม ลูกจ้างเกิดความพึงพอใจจึงแยกย้ายกลับไปปฏิบัติงานตามปกติ
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในกรณีดังกล่าวพนักงานตรวจแรงงาน และพนักงานประนอมฯ สํานักงานสวัสดิการและคุ้มครองแรงงานจังหวัดชลบุรี ได้ลงพื้นที่ประนอมข้อพิพาทแรงงาน และชี้แจงทําความเข้าใจนายจ้าง ลูกจ้าง ให้มีการปฏิบัติต่อกันด้วยความถ้อยทีถ้อยอาศัย ใช้วิธีแก้ปัญหาร่วมกันด้วยการเจรจาปรึกษาหารือ บนพื้นฐานของแรงงานสัมพันธ์ที่ดีเพื่อความร่วมมือที่ดีต่อกันในอนาคตต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้ม Sojern รายงานว่าไทยเป็นประเทศปลายทางยอดนิยมอันดับ 1 ที่นักท่องเที่ยวทั่วโลกสนใจมาเยือนช่วงตรุษจีน พร้อมสั่งการเตรียมแผนรองรับนักท่องเที่ยว
วันอาทิตย์ที่ 15 มกราคม 2566
15/01/2566
​โฆษกรัฐบาลเผย นายกฯ ปลื้ม Sojern รายงานว่าไทยเป็นประเทศปลายทางยอดนิยมอันดับ 1 ที่นักท่องเที่ยวทั่วโลกสนใจมาเยือนช่วงตรุษจีน พร้อมสั่งการเตรียมแผนรองรับนักท่องเที่ยว
​โฆษกรัฐบาลเผย นายกฯ ปลื้ม Sojern รายงานว่าไทยเป็นประเทศปลายทางยอดนิยมอันดับ 1 ที่นักท่องเที่ยวทั่วโลกสนใจมาเยือนช่วงตรุษจีน พร้อมสั่งการเตรียมแผนรองรับนักท่องเที่ยว ดูแลด้านความปลอดภัย และมาตรการทางสาธารณสุข
วันที่ 15 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีเป็นอย่างยิ่งที่ประเทศไทยได้รับความนิยม ดึงดูดนักท่องเที่ยวชาวต่างชาติให้เดินทางมาเยือนได้อย่างต่อเนื่องในทุกเทศกาล โดยเฉพาะในช่วงเทศกาลตรุษจีนที่จะถึงนี้ ประเทศไทยมียอดการค้นหาเที่ยวบินจากนักท่องเที่ยวทั่วโลกมากเป็นอันดับ 1 จากรายงานของ Sojern แพลตฟอร์มการตลาดดิจิทัลชั้นนําสําหรับการท่องเที่ยว
โฆษกประจําสํานักนายกรัฐมนตรี กล่าวเพิ่มเติมว่า ในช่วงเทศกาลตรุษจีน ปี 2566 นักท่องเที่ยวจากประเทศจีนและประเทศอื่นทั่วโลกให้ความสนใจเดินทางไปท่องเที่ยวยังประเทศในภูมิภาคเอเชีย-แปซิฟิกเป็นหลัก ซึ่งมีการคาดการณ์ว่า อุตสาหกรรมท่องเที่ยวของภูมิภาคนี้อาจเป็นอุตสาหกรรมเดียวในโลกที่ฟื้นตัวภายในปี 2566
โดยจากยอดการค้นหาเที่ยวบินในช่วงตรุษจีน ประเทศไทยเป็นปลายทางที่ได้รับความสนใจจากนักท่องเที่ยวทั่วโลกถึงร้อยละ 26.75 สูงสุดเป็นอันดับ 1 ขยับขึ้นมาจากอันดับ 2 ในปี 2565 ขณะที่ปลายทางอื่น ๆ ที่มียอดค้นหารองลงมาได้แก่ ญี่ปุ่น ร้อยละ 19.41 สิงคโปร์ ร้อยละ 17.58 ฟิลิปปินส์ ร้อยละ 9.8 มาเลเซีย ร้อยละ 8.47 ไต้หวัน ร้อยละ 5.62 เกาหลีใต้ ร้อยละ 5.33 จีน ร้อยละ 4.36 และฮ่องกง ร้อยละ 2.66
สําหรับต้นทางที่มีความต้องการเดินทางมายังประเทศในในภูมิภาคเอเชีย-แปซิฟิกในช่วงเทศกาลตรุษจีนมากที่สุด ได้แก่ สิงคโปร์ สหรัฐอเมริกา ไทย ไต้หวัน และญี่ปุ่น ตามลําดับ
“นายกรัฐมนตรียินดีที่การดําเนินมาตรการที่สอดคล้องของรัฐบาลเป็นผลสําเร็จ ชื่อเสียงและภาพลักษณ์ที่ดีของประเทศไทย สร้างความเชื่อมั่นให้กับนักท่องเที่ยวชาวต่างชาติ ส่งผลให้ประเทศไทยได้รับความนิยมจากนักท่องเที่ยวทั่วโลกอย่างต่อเนื่อง ในทุกเทศกาล ซึ่งต้องขอบคุณทุกหน่วยงานที่เกี่ยวข้องทั้งภาครัฐ เอกชน และประชาสังคม ที่จัดกิจกรรมน่าสนใจ สร้างสีสัน ดึงดูดการท่องเที่ยว ให้ไทยเป็นจุดสนใจ พร้อมกันนี้ นายกรัฐมนตรีได้สั่งการให้ทุกหน่วยงานที่เกี่ยวข้องเตรียมความพร้อมรองรับนักท่องเที่ยวชาวต่างชาติในช่วงเทศกาลตรุษจีนที่จะถึงนี้ ในทุกด้านอํานวยความสะดวก ดูแลความปลอดภัย และเตรียมพร้อมมาตรการทางด้านสาธารณสุข พร้อมขอให้พี่น้องประชาชนไทยร่วมกันเป็นเจ้าบ้านที่ดีด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-ก.อุตฯ ร่วมออกบูธงานวันเด็กแห่งชาติ ณ กระทรวงศึกษาธิการ
วันเสาร์ที่ 14 มกราคม 2566
14/01/2566
ก.อุตฯ ร่วมออกบูธงานวันเด็กแห่งชาติ ณ กระทรวงศึกษาธิการ
ก.อุตฯ ร่วมออกบูธงานวันเด็กแห่งชาติ ณ กระทรวงศึกษาธิการ
วันนี้ (14 มกราคม 2566) เวลา 08.00-10.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม เป็นผู้แทนปลัดกระทรวงอุตสาหกรรม (นายณัฐพล รังสิตพล) ร่วมเป็นเกียรติในงานฉลองวันเด็กแห่งชาติ ประจําปี 2566 โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานฯ ณ บริเวณกระทรวงศึกษาธิการ
ทั้งนี้ รสอ.รก.ผตร. ได้เยี่ยมชมและร่วมกิจกรรม พร้อมมอบของรางวัลให้แก่เด็กและเยาวชนในบูธของกรมโรงงานอุตสาหกรรม มีนางจุฬารัตน์ มณีเสถียรรัตนา เลขานุการกรม ให้การต้อนรับ และบูธสํานักงานมาตรฐานผลิตภัณฑ์อุตสาหกรรม มีนายนฤบดินทร์ วุฒิธรรม เลขานุการกรม และนางรจนา มาดหมาย ผู้อํานวยการกองส่งเสริมและพัฒนาด้านการมาตรฐาน ร่วมด้วย ซึ่งทั้งสองหน่วยงานในสังกัดกระทรวงอุตสาหกรรมดังกล่าวได้มาออกบูธในงานวันเด็กแห่งชาติปีนี้
รัฐบาลไทย-ข่าวทำเนียบรัฐบาล-รพ.พุทธชินราช พิษณุโลก ใช้ “เครื่องกระตุ้นหัวใจแบบไร้สาย” รักษาผู้ป่วยโรคหัวใจ แห่งแรกในภาคเหนือ
วันอาทิตย์ที่ 15 มกราคม 2566
รพ.พุทธชินราช พิษณุโลก ใช้ “เครื่องกระตุ้นหัวใจแบบไร้สาย” รักษาผู้ป่วยโรคหัวใจ แห่งแรกในภาคเหนือ
โรงพยาบาลพุทธชินราช พิษณุโลก ร่วมกับคณะแพทยศาสตร์ โรงพยาบาลศิริราช ใช้นวัตกรรมเครื่องกระตุ้นหัวใจแบบไร้สาย รักษาผู้ป่วยโรคหัวใจ เป็นแห่งแรกในภาคเหนือ ตัวเครื่องขนาดเล็กกว่าแบบทั่วไปถึง 10 เท่า อายุการใช้งานประมาณ 14 ปี
โรงพยาบาลพุทธชินราช พิษณุโลก ร่วมกับคณะแพทยศาสตร์ โรงพยาบาลศิริราช ใช้นวัตกรรมเครื่องกระตุ้นหัวใจแบบไร้สาย รักษาผู้ป่วยโรคหัวใจ เป็นแห่งแรกในภาคเหนือ ตัวเครื่องขนาดเล็กกว่าแบบทั่วไปถึง 10 เท่า อายุการใช้งานประมาณ 14 ปี สร้างโอกาสให้ผู้ป่วยเข้าถึงการรักษาอย่างเท่าเทียม ยกระดับการรักษาผู้ป่วยโรคหัวใจ และลดการเสียชีวิต
นายแพทย์ภาณุมาศ ญาณเวทย์สกุล ผู้ตรวจราชการกระทรวงสาธารณสุข เขตสุขภาพที่ 2 ให้สัมภาษณ์ว่า โรงพยาบาลพุทธชินราช พิษณุโลก เปิดให้บริการรักษาผู้ป่วยโรคหัวใจด้วยการผ่าตัดใส่เครื่องกระตุ้นหัวใจ ปีละประมาณ 150 คน และมีการรักษาผ่านคลินิกเครื่องกระตุ้นหัวใจ ปีละกว่า 1,000 คน เดิมเป็นการผ่าตัดฝังเครื่องไว้ที่หัวไหล่และมีสายเชื่อมไปยังหัวใจห้องขวาล่าง ซึ่งอุปกรณ์ที่ใช้มีข้อจํากัดอาจเกิดการชํารุดได้ ทั้งนี้ โรงพยาบาลพุทธชินราช พิษณุโลก ได้ร่วมกับคณะแพทยศาสตร์ รพ.ศิริราช นํานวัตกรรมเครื่องกระตุ้นไฟฟ้าหัวใจแบบไร้สายมาใช้รักษาผู้ป่วยหัวใจเต้นผิดจังหวะสําเร็จเป็นรายแรกในภาคเหนือ ตั้งแต่เดือนพฤศจิกายน 2565 ที่ผ่านมา ถือเป็นการสร้างโอกาสที่ดีให้กับผู้ป่วยได้เข้าถึงการรักษาอย่างเท่าเทียม และเป็นการยกระดับการรักษาผู้ป่วยโรคหัวใจในภูมิภาค
“เครื่องกระตุ้นไฟฟ้าหัวใจแบบไร้สายนี้ มีขนาดเท่ากับยาแคปซูล เล็กกว่าแบบทั่วไปถึง 10 เท่า ออกแบบมาเพื่อแก้ปัญหาสายเครื่องกระตุ้นหัวใจแบบเก่า มีอายุการใช้งานประมาณ 14 ปี ตัวเครื่องมีตัวเกี่ยวคล้ายสมอนําไปเกี่ยวที่ผนังกั้นห้องหัวใจของผู้ป่วยทําหน้าที่กระตุ้นจังหวะการเต้นของหัวใจหรือเต้นตามจังหวะที่ต้องการ แต่ยังมีข้อจํากัดในผู้ป่วยที่ต้องฟอกไต” นายแพทย์ภาณุมาศกล่าว
สําหรับประเทศไทย มีผู้เสียชีวิตจากโรคหัวใจเป็นอันดับที่ 2 รองจากโรคมะเร็ง โดยเฉพาะกลุ่มโรคกล้ามเนื้อหัวใจขาดเลือดที่เกิดขึ้นอย่างฉับพลันและมีแนวโน้มผู้ป่วยเพิ่มขึ้น โดยเฉพาะคนในชุมชนเมือง รวมทั้งกลุ่มโรคหัวใจเต้นผิดจังหวะซึ่งเป็นปัจจัยเสี่ยงที่สําคัญ สาเหตุที่ทําให้กล้ามเนื้อหัวใจขาดเลือด มาจากไขมันในเลือดสูง เบาหวาน ความดันโลหิตสูง และโรคอ้วน รวมถึงโรคหัวใจเต้นผิดจังหวะชนิดเร็ว ที่เป็นปัจจัยเสริมทําให้เกิดหลอดเลือดหัวใจตีบและกล้ามเนื้อหัวใจขาดเลือด ทั้งนี้ แม้ว่าโรคหัวใจเต้นผิดจังหวะจะเกิดขึ้นได้กับคนทุกช่วงวัย และไม่สามารถป้องกันได้โดยตรง แต่มีวิธีที่จะช่วยลดโอกาสเกิดโรค คือ การออกกําลังกายอย่างสม่ําเสมอ ลดอาหารที่มีไขมันสูง หลีกเลี่ยงการสูบบุหรี่ และตรวจเช็คสุขภาพเป็นประจํา
********************************************** 15 มกราคม 2566
รัฐบาลไทย-ข่าวทำเนียบรัฐบาล-​กระทรวงวัฒนธรรม ร่วมจัดกิจกรรมงานฉลองวันเด็กแห่งชาติ ประจำปี 2566 ณ ทำเนียบรัฐบาล
วันเสาร์ที่ 14 มกราคม 2566
​กระทรวงวัฒนธรรม ร่วมจัดกิจกรรมงานฉลองวันเด็กแห่งชาติ ประจําปี 2566 ณ ทําเนียบรัฐบาล
​กระทรวงวัฒนธรรม ร่วมจัดกิจกรรมงานฉลองวันเด็กแห่งชาติ ประจําปี 2566 ณ ทําเนียบรัฐบาล
กระทรวงวัฒนธรรม ร่วมจัดกิจกรรมงานฉลองวันเด็กแห่งชาติ ประจําปี 2566 ณ ทําเนียบรัฐบาล
วันเสาร์ที่ 14 มกราคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมงานวันเด็กแห่งชาติ ประจําปี 2566 โดยมีผู้บริหารกระทรวงวัฒนธรรม เจ้าหน้าที่กระทรวงวัฒนธรรม เด็ก เยาวชนและประชาชนเข้าร่วมงานเป็นจํานวนมาก ณ ทําเนียบรัฐบาล
ทั้งนี้ กระทรวงวัฒนธรรม ได้ร่วมจัดกิจกรรม ได้แก่ รถโรงหนังเคลื่อนที่ จากหอภาพยนตร์ (องค์การมหาชน)
รถพิพิธภัณฑ์เคลื่อนที่ จากกรมศิลปากร การสาธิตมารยาทไทย กิจกรรมร่วมตอบคําถาม เล่นเกมชิงรางวัล โชว์มาสคอต บุญเจิม-ใบตอง คอสเพลย์ ROV ที่ชนะการประกวดในธีม วัดร่องขุ่น ผีตาโขน วัดร่องเสีอเต้น และปลากัด ซึ่งเด็กๆชื่นชอบเป็นอย่างยิ่ง
รัฐบาลไทย-ข่าวทำเนียบรัฐบาล-"ทิพานัน" โชว์ผลงาน 'พล.อ.ประยุทธ์' เดินหน้ารถไฟฟ้าสายสีเหลืองช่วงลาดพร้าว-สำโรงคืบเกือบ100%แล้ว คาดเปิดให้บริการได้มิ.ย.66 แก้ปัญหาการจราจรติดขัด รองรับการขยายตัวเมือง
วันอาทิตย์ที่ 15 มกราคม 2566
15/01/2566
"ทิพานัน" โชว์ผลงาน 'พล.อ.ประยุทธ์' เดินหน้ารถไฟฟ้าสายสีเหลืองช่วงลาดพร้าว-สําโรงคืบเกือบ100%แล้ว คาดเปิดให้บริการได้มิ.ย.66 แก้ปัญหาการจราจรติดขัด รองรับการขยายตัวเมือง
"ทิพานัน" โชว์ผลงาน 'พล.อ.ประยุทธ์' เดินหน้ารถไฟฟ้าสายสีเหลืองช่วงลาดพร้าว-สําโรงคืบเกือบ100%แล้ว คาดเปิดให้บริการได้มิ.ย.66 แก้ปัญหาการจราจรติดขัด รองรับการขยายตัวเมือง กระจายพัฒนาเศรษฐกิจ
วันที่ 15 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาล พล.อ.ประยุทธ์ จันทร์โอชา ได้กําหนดแผนยุทธศาสตร์ชาติ ระยะ 20 ปี (พ.ศ. 2561 - 2580) โดยให้ความสําคัญกับการพัฒนาโครงสร้างพื้นฐานด้านการคมนาคมขนส่งของประเทศ โดยเฉพาะอย่างยิ่ง ระบบคมนาคมขนส่งทางราง” ที่ผ่านมา รัฐบาลได้เร่งพัฒนาระบบคมนาคมทางรางอย่างต่อเนื่อง ทั้งรถไฟฟ้าขนส่งมวลชนในเขตกรุงเทพฯและปริมณฑล รถไฟทางคู่ทั่วประเทศ รวมถึงโครงข่ายรถไฟความเร็วสูง โดยพล.อ.ประยุทธ์ได้อนุมัติโครงการรถไฟฟ้าสายสีเหลือง ช่วงลาดพร้าว-สําโรง งบประมาณกว่า 48,125 ล้านบาท ปีลงทุน 2560-2566 ผ่านมติคณะรัฐมนตรีเมื่อวันที่ 30 มีนาคม 2565 ซึ่งปัจจุบันโครงการดังกล่าว มีความก้าวหน้าโดยรวม ณ สิ้นเดือนธันวาคม 2565 กว่า 98.09 % มีกําหนดเปิดให้บริการได้ในเดือนมิถุนายน 2566
น.ส.ทิพานัน กล่าวว่า ทั้งนี้โครงการรถไฟฟ้าสายสีเหลืองยัง เป็น ระบบรถไฟรางเดี่ยว หรือโมโนเรล โครงสร้างยกระดับทั้งสาย เพื่อลดผลกระทบในการก่อสร้าง โดยวางผังพื้นอาคารบริเวณเกาะกลางถนน อาคารสถานี มีระดับทางวิ่งสูง 15 เมตร ชานชาลากว้าง 20-25 เมตร ยาว 110 เมตร จึงใช้พื้นที่น้อย มีการเวนคืนน้อยที่สุด ทําให้ใช้งบประมาณน้อยกว่ารถไฟรางคู่
รองโฆษกประจําสํานักนายกรัฐมนตรี กล่าวว่า โครงการดังกล่าวหากแล้วเสร็จจะช่วยระบายความหนาแน่นของการจราจรในพื้นที่ บริเวณ ลาดพร้าว รามคําแหง , ศรีนครินทร์ จนถึงพัฒนาการ ที่ล้วนเป็นจุดที่ประสบปัญหารถติดค่อนข้างมาก โดยรถไฟฟ้าสายสีเหลืองระยะทางทั้งสิ้น 30.4 กิโลเมตรรวม 23 สถานี เชื่อมต่อการเดินทางระหว่างสายสีน้ําเงินที่สถานีรัชดา (สถานีลาดพร้าวของสายสีน้ําเงิน) กับระบบขนส่งมวลชน 4 สาย คือ สายสีเทาของกรุงเทพฯ สายสีส้มบริเวณทางแยกลําสาลี รถไฟเชื่อมต่อท่าอากาศยาน (Airport Rail Link) บริเวณทางแยกต่างระดับพระราม 9 และสายสีเขียว ช่วงแบริ่ง-สมุทรปราการ ที่สถานีสําโรง
“ที่ผ่านมา พล.อ.ประยุทธ์ได้เร่งรัดและติดตามความก้าวหน้าของโครงการมาโดยตลอด เพื่อเป็นทางเลือกในการเดินทางให้กับพี่น้องประชาชนจากกรุงเทพฯ สู่ปริมณฑล ช่วยลดความคับคั่งของการจราจร ประหยัดเวลาสะดวกรวดเร็ว ปลอดภัย ลดมลพิษ ตลอดจนยกระดับคุณภาพชีวิตของพี่น้องประชาชน อีกทั้งยังกระจายการพัฒนาเศรษฐกิจ ส่งเสริมการขยายตัวของเมืองและพื้นที่เศรษฐกิจตลอดแนวเส้นทาง”รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย ยธ. พร้อมรับ กม. JSOC ที่จะบังคับใช้ 23 ม.ค. หวังลดอาชญากรรมรุนแรงสะเทือนขวัญ-ป้องกันคนทำผิดซ้ำ
วันอาทิตย์ที่ 15 มกราคม 2566
15/01/2566
รัฐมนตรีว่าการกระทรวงยุติธรรม เผย ยธ. พร้อมรับ กม. JSOC ที่จะบังคับใช้ 23 ม.ค. หวังลดอาชญากรรมรุนแรงสะเทือนขวัญ-ป้องกันคนทําผิดซ้ํา
รัฐมนตรีว่าการกระทรวงยุติธรรม เผย ยธ. พร้อมรับ กม. JSOC ที่จะบังคับใช้ 23 ม.ค. หวังลดอาชญากรรมรุนแรงสะเทือนขวัญ-ป้องกันคนทําผิดซ้ํา สร้างความปลอดภัยให้สังคม เตรียมประเดิมใส่ EM 2 ราย พ้นโทษ หลัง กม. มีผล พร้อมเร่งประชาสัมพันธ์ให้ทุกคนรับรู้
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ที่ผ่านมาเราจะพบเห็นเหตุการณ์สะเทือนขวัญหลายกรณีที่ไม่น่าเกิดขึ้น และบางกรณีผู้ก่อเหตุก็กระทําผิดซ้ํา อย่างกรณีล่าสุดที่ นักเรียนหญิงชั้น ม.2 ถูกแทง เสียชีวิต ที่จ.ร้อยเอ็ด ประวัติของคนร้ายเอง ก็เพิ่งออกจากคุกมา และกรณีที่ชายเมาแทง อส. จนตายที่ จ. ตรัง ผู้ก่อเหตุก็เคยต้องคดีฆ่าผู้อื่นถึง 2 คดี เพิ่งพ้นโทษมา หรือกรณีหนุ่มคลั่ง มีอาการทางจิตเวชก่อเหตุใช้มีดทําครัวไล่แทงชาวบ้านตาย ที่เขตบางกะปิ กทม. เราจะเห็นได้ว่าบุคคลเหล่านี้เป็นอันตรายต่อสังคม ซึ่งกระทรวงยุติธรรมก็ได้จัดทํา พ.ร.บ. มาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง หรือ JSOC ซึ่งจะมีผลบังคับใช้ในวันที่ 23 ม.ค. นี้ ซึ่งที่ทําผิดคนเหล่านี้เมื่อเข้าไปอยู่ในเรือนจํา เราจะมีการจัดให้อยู่ในกลุ่มเฝ้าระวังที่ต้องจับตาดู และเมื่อพ้นโทษออกมาก็จะมีการติดตามด้วยการใส่กําไล EM และอาสาสมัครคุมประพฤติ หรือหากพฤติกรรมไม่น่าไว้วางใจก็ขอให้ศาลสั่งคุมขังฉุกเฉินได้ โดยจะมีการติดกําไล EM 2 รายประเดิมวันที่กฎหมายมีผล
นายสมศักดิ์ กล่าวอีกว่า กระทรวงยุติธรรมหวังที่จะป้องกันและเฝ้าระวังการก่ออาชญากรรม สร้างความปลอดภัยให้สังคม โดยเฉพาะเด็กและสตรี และเพื่อแก้ปัญหาลดอัตราการกระทําความผิดซ้ํา โดยขณะนี้ทุกหน่วยงานที่เกี่ยวข้องเตรียมพร้อมการทํางานเพื่อรองรับการบังคับใช้ของกฎหมายแล้ว โดยบูรณาการร่วมกัน ทั้งศาล อัยการ กรมราชทัณฑ์ กรมคุมประพฤติ กระทรวงมหาดไทย กระทรวงสาธารณสุข และตํารวจ ซึ่งนอกจากมาตรการป้องกันแล้ว ในส่วนของการช่วยเหลือเยียวยา เรายังมี กรมคุ้มครองสิทธิและเสรีภาพ ที่สามารถช่วยเหลือเยียวยา ตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา และให้คําปรึกษาในเรื่องของคดีความ รวมถึงการเยียวยาจิตใจ โดยผู้เสียหายมีสิทธิจะได้รับเงินช่วยเหลือเยียวยา ทั้งกรณีบาดเจ็บและเสียชีวิต รวมถึงสํานักงานยุติธรรมจังหวัดที่จะลงไปช่วยดูแลและให้คําปรึกษาต่างๆ อีกด้วย
"หากเรารู้ว่ามีคนร้ายอยู่ในสังคม ก็จะไม่มีคนตาย เพราะเรามีมาตรการเฝ้าระวัง มีเครื่องมือในการควบคุม ทุกคนช่วยกันเป็นหูเป็นตาช่วยกันสอดส่อง และยังมีการช่วยเหลือเยียวยาสําหรับผู้ที่ได้รับความเสียหายอีกด้วย ที่กระทรวงยุติธรรมเร่งทํากฎหมายนี้จนสําเร็จ เพื่อช่วยสร้างความปลอดภัยโดยเฉพาะเด็กและสตรี ลดการก่ออาชญากรรม การกลับมาทําผิดซ้ํา ซึ่งผมได้เร่งให้กระทรวงเร่งประชาสัมพันธ์ให้ประชาชนรับรู้ ให้เข้าถึงให้มากที่สุด ตามนโนบาย ยุติธรรมเชิงรุก สร้างสุขให้ประชาชน" นายสมศักดิ์ กล่าว
รัฐบาลไทย-ข่าวทำเนียบรัฐบาล-บสย.- ISMED ยกระดับ SMEs ไทยสู่ตลาดโลก
วันพฤหัสบดีที่ 12 มกราคม 2566
12/01/2566
บสย.- ISMED ยกระดับ SMEs ไทยสู่ตลาดโลก
บสย. และ ISMED ร่วมลงนามบันทึกข้อตกความร่วมมือ (MOU)  “การยกระดับสมรรถนะการดําเนินธุรกิจของผู้ประกอบการ SMEs อย่างเข้มแข็งและยั่งยืน” เสริมสร้าง พัฒนา นวัตกรรม คิดสร้างสรรค์ ผู้ประกอบการ SMEs
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายนราวิทย์ เปาอินทร์ ผู้อํานวยการ สถาบันพัฒนาวิสาหกิจขนาดกลางและขนาดย่อม (ISMED) ร่วมลงนามบันทึกข้อตกความร่วมมือ (MOU) “การยกระดับสมรรถนะการดําเนินธุรกิจของผู้ประกอบการ SMEs อย่างเข้มแข็งและยั่งยืน” เสริมสร้าง พัฒนา นวัตกรรม คิดสร้างสรรค์ ผู้ประกอบการ SMEs
นายสิทธิกร กล่าวว่า “บสย. ทําหน้าที่ใน 2 บทบาท คือการให้การค้ําประกันสินเชื่อให้กับผู้ประกอบการ SMEs ที่ต้องการกู้ยืมเงินทุนจากธนาคารแต่ขาดหลักประกัน อีกบทบาทที่สําคัญคือ บสย. มุ่งให้ความรู้ทางการเงิน ผ่านศูนย์ที่ปรึกษาทางการเงิน SMEs หรือ บสย. F.A. Center SMEs แนะนําการปรับโครงสร้างหนี้ การจัดทําบัญชี แก่ผู้ประกอบการ SMEs ทุกกลุ่ม ทั้ง Start up ผู้ค้ารายย่อย ซึ่งปีที่ผ่านมา บสย. F.A. Center ได้ให้คําปรึกษาและช่วยเหลือ SMEs มากกว่า 11,000 ราย คิดเป็นวงเงินสินเชื่อที่ต้องการกว่า 12,000 ล้านบาท“
ภายใต้ความร่วมมือครั้งนี้ บสย. พร้อมผลักดัน ส่งเสริมและสร้างโอกาสให้ผู้ประกอบการ SMEs ที่เป็นสมาชิกของ ISMED เตรียมยกระดับสมรรถนะการดําเนินธุรกิจก้าวสู่ตลาดโลก โดย บสย. พร้อมช่วยผู้ประกอบการ SMEs ที่ต้องการขอรับคําปรึกษาการเงิน ปรึกษาการลงทุนขยายธุรกิจ บัญชีเพื่อการขอสินเชื่อ เติมทุน เสริมสภาพคล่อง และตรวจสุขภาพทางการเงิน โดยสามารถลงทะเบียนขอรับคําปรึกษาฟรี ผ่าน Line @tcgfirst
ทั้งนี้ ตลอดระยะเวลาที่ผ่านมา บสย. ได้ให้ความช่วยเหลือผู้ประกอบการ SMEs เกษตรแปรรูปได้เข้าถึงสินเชื่อ อย่างบริษัท เอ็นซี โคโคนัท จํากัด ผู้ผลิตและจําหน่ายมะพร้าวน้ําหอมและผลิตภัณฑ์จากมะพร้าวน้ําหอม ภายใต้แบรนด์ N.C. CoCoNut ซึ่งมีผลิตภัณฑ์เด่นคือ COCO BUCKET มะพร้าวน้ําหอมพร้อมดื่ม ที่มาพร้อมนวัตกรรมการออกแบบ ทําให้สามารถดื่มได้สะดวก ด้วยวัตถุดิบจากธรรมชาติ ตั้งแต่การปลูก การแปรรูป จนถึงมือผู้บริโภค พร้อมส่งต่อความรู้สู่ชุมชน ปัจจุบัน N.C. CoCoNut ถือเป็นผู้ประกอบการรายใหญ่ในจังหวัดราชบุรี รับซื้อมะพร้าวในเครือข่ายกว่า 5,000 ไร่ มีกําลังการผลิต 4-5 หมื่นลูกต่อวัน เกื้อกูลเศรษฐกิจในชุมชน
นายนราวิทย์ กล่าวว่า “ในช่วงปีที่ผ่านมา ISMED ได้ร่วมมือกับหน่วยงานพันธมิตรกว่า 30 หน่วยงาน เพื่อยกระดับผู้ประกอบการ SMEs การลงนามความร่วมมือกับ บสย. ซึ่งเป็นหน่วยงานอันดับต้น ๆ ที่มีบทบาทสําคัญต่อการยกระดับขีดความสามารถของ SMEs ไทย ในวันนี้ จะสร้างมิติใหม่สู่การยกระดับสมรรถนะ SMEs อย่างเข้มแข็งและยั่งยืน ผ่านการบ่มเพาะองค์ความรู้ การให้คําปรึกษาเฉพาะรายธุรกิจ ที่สําคัญ บสย. เป็นหน่วยงานภาครัฐ ภายใต้กระทรวงการคลัง บสย.จึงเป็นหน่วยงานภาครัฐ อันดับต้น ๆ ที่สร้างโอกาสการเข้าถึงแหล่งทุนไปพร้อมกับการให้คําปรึกษาทางการเงิน การประกอบธุรกิจเพื่อยกระดับขีดความสามารถของ SMEs ไทยในวันนี้ที่จะสร้างความเชื่อมั่นให้กับสถาบันการเงินให้ได้รับอนุมัติสินเชื่อมากขึ้นด้วยกลไกค้ําประกันสินเชื่อจาก บสย.“
รัฐบาลไทย-ข่าวทำเนียบรัฐบาล-รัฐมนตรีช่วยกระทรวงวิเทศสัมพันธ์ พรรคคอมมิวนิสต์จีน เข้าพบ พลเอก ประวิตร ฯ หารือ ขยับความร่วมมือยกระดับคุณภาพชีวิตฐานรากและแก้ปัญหาความยากจน
วันพฤหัสบดีที่ 12 มกราคม 2566
12/01/2566
รัฐมนตรีช่วยกระทรวงวิเทศสัมพันธ์ พรรคคอมมิวนิสต์จีน เข้าพบ พลเอก ประวิตร ฯ หารือ ขยับความร่วมมือยกระดับคุณภาพชีวิตฐานรากและแก้ปัญหาความยากจน
รัฐมนตรีช่วยกระทรวงวิเทศสัมพันธ์ พรรคคอมมิวนิสต์จีน เข้าพบ พลเอก ประวิตร ฯ หารือ ขยับความร่วมมือยกระดับคุณภาพชีวิตฐานรากและแก้ปัญหาความยากจน
วันนี้ (12 มกราคม 2566) เวลา 09.00 น. พลเอก ประวิตร วงษ์สุวรรณ รอง นายกรัฐมนตรี ให้การต้อนรับ นาย เฉิน โจว รัฐมนตรีช่วยว่าการกระทรวงวิเทศสัมพันธ์ พรรคคอมมิวนิสต์ จีน เข้าพบหารือกับ ณ ห้องรับรอง ทําเนียบรัฐบาล
ทั้งสองฝ่ายได้ย้ํา การเดินหน้าสานความสัมพันธ์ที่แนบแน่นของทั้งสองประเทศ และฉันทามติร่วมกัน หลังการเดินทางเยือนของประธานาธิบดี สี จิ้นผิง อย่างเป็นทางการในรอบ 11 ปี ที่ผ่านมา ในการขับเคลื่อนฟื้นฟูเศรษฐกิจหลังโควิด การท่องเที่ยว รวมทั้งการค้าการลงทุนของจีน ใน EEC โดยเฉพาะ ด้านการศึกษา ด้านเทคโนโลยีดิจิทัล นวัตกรรมเอไอ และ 5G โดยจีน พร้อมสนับสนุนไทย ร่วมสร้างอนาคตที่มั่นคง รุ่งเรืองร่วมกัน เป็นตัวอย่างของภูมิภาค
พลเอก ประวิตร ฯ ยังได้กล่าวชื่นชม ความสําเร็จของจีน ในการแก้ปัญหาความยากจน ที่มีพัฒนการอย่างก้าวกระโดด โดยย้ํา ไทยพร้อมเสริมสร้างความร่วมมือ แลกเปลี่ยนความรู้และประสบการณ์กับจีนมากขึ้น ในการยกระดับคุณภาพชีวิตและการแก้ปัญหาความยากจนของไทย ที่ให้ความสําคัญกับการพัฒนา ที่เชื่อมโยงข้อมูลความเป็นจริงของแต่ละพื้นและระดับภูมิภาค ทั้งด้านการศึกษา สังคมวัฒนธรรม และภูมิปัญญาท้องถิ่น โดยเสริมสร้างนวัตกรรมและนําเทคโนโลยีเข้ามาช่วยบริหารจัดการมากขึ้น เพื่อเร่งยกระดับการพัฒนาและสร้างโอกาสการแข่งขันของไทยในเวทีโลก